ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 180.61 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.24 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,80,61,57,180
|
|
అందుబాటులోని నిల్వలు
|
|
16,24,54,381
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 180.61 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.24 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
ప్రసిద్ధ గాయకుడు శ్రీ భూపిందర్ సింహ్ కన్నుమూత పట్ల సంతాపాన్ని వ్యక్తం చేసినప్రధాన మంత్రి
ప్రసిద్ధ గాయకుడు శ్రీ భూపిందర్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘దశాబ్దాల తరబడి స్మరణీయ గీతాల ను ఇచ్చినటువంటి శ్రీ భూపిందర్ సింహ్ గారు కన్నుమూశారని తెలిసి దు:ఖిస్తున్నాను. ఆయన పాడిన పాట లు భావనాత్మక స్థాయి లో ప్రజల ను ప్రభావితం చేశాయి. ఈ దుఃఖ ఘడియ లో, ఆయన కుటుంబాని కి మరియు ఆయన ను అభిమానించే వారికి కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 217.41 కోట్ల డోసులు  అందించారు
గత 24 గంటల్లో 14,76,840 డోసులు అందించారు
దేశవ్యాప్త క్రియాశీల కేసుల సంఖ్య 44,436
మొత్తం కేసుల్లో క్రియాశీల కేసులు 0.10%
ప్రస్తుత రికవరీ రేటు 98.71%
గత 24 గంటల్లో 5,719 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,90,414 కు పెరిగింది.
గత 24 గంటల్లో 4,912 కొత్త కేసులు నమోదయ్యాయి.
రోజువారీ పాజిటివిటీ రేటు 1.62%
వారపు పాజిటివిటీ రేటు 1.69%
గత 24 గంటల్లో చేసిన 3,03,888 కొవిడ్ పరీక్షలతో కలిపి ఇప్పటివరకు 89.33 కోట్ల పరీక్షలు చేశారు.
ప్రధాన మంత్రి కార్యాలయం
ముంబయి లోని మలాడ్ పశ్చిమ లో ఒక కట్టడం కూలిన కారణం గా ప్రాణనష్టం సంభవించడం పట్ల సంతాపం తెలిపిన ప్రధాన మంత్రి
బాధితుల కు పరిహారాన్ని ప్రకటించారు
ముంబయి లోని మలాడ్ పశ్చిమ లో ఒక కట్టడం కూలిన కారణం గా ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో:
‘‘ముంబయి లోని మలాడ్ పశ్చిమ లో ఒక కట్టడం కూలిపోయి ప్రాణనష్టం సంభవించడం దు:ఖాన్ని కలిగించింది. ఆప్తుల ను ఎడబాసిన కుటుంబాల కు ఈ దు:ఖ ఘడియ లో నా సంతాపాన్ని వ్యక్తం చేస్తున్నాను. ఈ ఘటన లో గాయపడ్డ వారు త్వరగా కోలుకోవాలి అని ప్రార్థిస్తున్నాను: ప్రధాన మంత్రి’’
అని పేర్కొన్నారు.
మరణించిన ప్రతి ఒక్క వ్యక్తి తాలూకు దగ్గరి బంధువుల కు పిఎమ్ఎన్ ఆర్ఎఫ్ నుంచి 2 లక్షల రూపాయల పరిహారాన్ని ప్రధాన మంత్రి ప్రకటించారు. గాయపడ్డ వారికి 50,000 రూపాయల చొప్పున అందించడం జరుగుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొత్త కేసులకంటే కోలుకుంటున్నవారు అధికం,
తగ్గుదల బాటలో చికిత్సపొందుతున్నవారు
గత 24 గంటలలో కొత్త కేసులు 16,375
కొత్త యుకె వైరస్ సోకినవారు 58 మంది
భారత దేశంలో కోవిడ్ తో బాధపడుతూ చికిత్సపొందుతున్నవారి సంఖ్య క్రమంగా తగ్గుతూ వస్తోంది. ప్రస్తుతం ఆ సంఖ్య 2,31,036 కు చేరింది. ఇది మొత్తం పాజిటివ్ కేసులలో 2.23% మాత్రమే.
వరుసగా 39 రోజులుగా కొత్త కేసులకంటే కోలుకున్నవారు ఎక్కువగా ఉండటం వల్లనే ఇది సాధ్యమైంది. గత 24 గంటలలో 29,091 మంది కొలుకోగా, కొత్తగా నమోదైన కేసులు 16,375 మాత్రమే. ఎక్కువ పరీక్షలు జరపటం వలన ఇది సాధ్యమైంది. గత 24 గంటలలో 8,96,236 శాంపిల్స్ పరీక్షించారు. గత 24 గంటలలో చికిత్సలో ఉన్నవారి సంఖ్య నికరంగా 12,917 తగ్గింది.
రోజువారీ కొత్త కేసులు కూడా దేశంలో తగ్గుదలబాటలో ఉన్నాయి.
యుకె వైరస్ గా కలకలం రేపిన కొత్త వైరస్ సోకిన వారి సంఖ్య 58 కి చేరింది. ఒక్క పూణె లోని ఎన్ ఐ వి లోనే 20 కేసుల నిర్థారణ జరిగింది. ప్రభుత్వం గుర్తించి నిర్దేశించిన మొత్తం 10 లాబ్ లలో పరీక్షలు జరుగుతుండగా బెంగళూరులోని ఎన్ సి బి ఎస్, ఇన్ స్టెమ్, హైదరాబాద్ లోని సిడి పెహ్ డి, భువనేశ్వర్ లోని ఐ ఎల్ ఎస్, పూణె లొని ఎన్ సి సి ఎస్ లో మాత్రం ఇప్పటివరకు ఈ కొత్త వైరస్ కనబడలేదు.
|
|
సంఖ్య
|
|
సంస్థ/ ప్రయోగ శాల
|
|
పరిధి
|
|
కొత్త కోవిడ్ బైటపడ్ద వ్యక్తుల సంఖ్య
|
|
1
|
|
ఎన్ సి డిన్ ఎస్, న్యూ ఢిల్లీ
|
|
ఆరోగ్య మంత్రిత్వశాఖ
|
|
8
|
|
2
|
|
ఐజిఐబి న్యూ ఢిల్లీ
|
|
సి ఎస్ ఐ ఆర్
|
|
11
|
|
3
|
|
ఎన్ ఐ బి ఎం జి కల్యాణి 
|
|
బయో టెక్నాలజీ విభాగం
|
|
1
|
|
4
|
|
ఎన్ ఐ వి, పూణె
|
|
సి ఎం ఆర్
|
|
25
|
|
5
|
|
సిసిఎంబి హైదరాబాద్
|
|
సి ఎస్ ఐ ఆర్
|
|
3
|
|
6
|
|
నిమ్హాన్స్, బెంగళూరు
|
|
అరోగ్య మంత్రిత్వశాఖ
|
|
10
|
|
మొత్తం
|
|
58
పాజిటివ్ గా తేలిన శాంపిల్స్ ను దేశవ్యాప్తంగా కేంద్రం నిర్దేశించిన 10 ప్రత్యేక లాబ్ లకు ; ఎన్ ఐ వి, పూణె; సిసిఎంబి హైదరాబాద్; నిమ్హాన్స్, బెంగళూరు) పంపటం ద్వారా జీనోమ్ సీక్వెన్సింగ్ చేయిస్తున్నారు.
ఇలా నిర్థారణ అయిన వారందరినీ ఆయా రాష్ట ప్రభుత్వాలు ఆరోగ్య కేంద్రాల్లోని ప్రత్యేక గదుల్లో ఒంటరిగా ఉంచుతున్నాయి. వాళ్లతో అత్యంత సన్నిహితంగా మెలిగినవారిని, సహ ప్రయాణీకులను, కుటుంబ సభ్యులను కూడా గుర్తించి జీనోమ్ సీక్వెన్సింగ్ కి శాంపిల్స్ పంపుతున్నారు.
రాష్ట్రాలకు ఎప్పటికప్పుడు తగిన సూచనలిస్తూ ఉండగా ప్రస్తుతం పరిస్థితి పూర్తి అదుపులో ఉంది. నిఘా పెంచటానికి, నియంత్రించటానికి, పరీక్షల సంఖ్య పెంచటానికి, శాంపిల్స్ ను ఎప్పటికప్పుడు కేంద్రం నిర్దేశించిన పది లాబ్స్ కు పమ్పటానికి తగిన చర్యలు తీసుకునేలా రాష్ట్రాలకు కేంద్రం సూచనలిస్తోంది.
భారత దేశంలో ఇప్పటివరకూ కోలుకున్నవారి సంఖ్య క్రమంగా పెరుగుతూ కోటికి దగ్గరవుతోంది. ఇప్పటివరకు కోలుకున్నవారు 99,75,958 కు చేరారు. దీనివలన కోలుకున్న శాతం 96.32% కు చేరింది. గడిచిన 24 గంటలలో 29,091మంది కోవిడ్ నుంచి బైటపడ్దారు.
కొత్తగా కోలుకున్నవారిలో 82.62% మంది పది రాష్ట్రాలకు చెందినవారు. మహారాష్ట్రలో అత్యధికంగా నిన్న 10,362 మంది కోలుకోగా కేరళలో 5,145 మంది, చత్తీస్ గఢ్ లో1,349 మంది కోలుకున్నారు.
కొత్తగా గుర్తించిన కేసులలో 80.05% కేవలం పది రాష్ట్రాలకు పరిమితం కాగా, మహారాష్ట్రలో అత్యధికంగా 4,875 కేసులు, కేరళలో 3,021 కెసులు, చత్తీస్ గఢ్ లో 1,147 కేసులు నిన్న వెలుగు చూశాయి.
గత 24 గంటలలో 201 మంది మరణించగా, వారిలో 70.15% మంది పది రాష్ట్రాలకు చెందినవారే ఉన్నారు. తాజా మరణాలలో 14.42% మహారాష్ట్రకు చెందినవారు కాగా, పశ్చిమ బెంగాల్ లో 25 మంది, పంజాబ్ లో 24 మంది చనిపోయారు.
నౌకారవాణా మంత్రిత్వ శాఖ
అండమాన్ & నికోబార్ దీవులలో నౌకల మరమ్మతు సౌకర్యాలను పెంచడానికి సవరించిన వ్యయ అంచనాలకు ఆమోదం తెలిపిన షిప్పింగ్ మంత్రిత్వ శాఖ
అండమాన్ & నికోబార్ దీవులలో ఓడ మరమ్మతు సౌకర్యాల పెంపునకు రూ.123.95 కోట్ల సవరించిన వ్యయ అంచనాకు షిప్పింగ్ మంత్రిత్వ శాఖ తన ఆమోదం తెలిపింది. అండమాన్ & నికోబార్ దీవులకు
(షిప్పింగ్ కార్యకలాపాలు జీవనాధారంగా ఉన్నాయి, ఎందుకంటే అభివృద్ధి కార్యకలాపాలలో ఎక్కువ భాగం దానితో ముడిపడి ఉంటుంది. షిప్పింగ్ కార్యకలాపాలను ఎటువంటి అంతరాయాలకు తావు లేకుండా నిరంతరాయంగా ఉంచడానికి, ఓడ మరమ్మతు సౌకర్యాలను అభివృద్ధి చేయాల్సిన అవసరం ఉంది.
ఈ ప్రాంతంలో గణనీయంగా పెరిగిన ఓడ కదలికల కారణంగా, పోర్ట్ బ్లెయిర్లో ప్రస్తుతం ఉన్న మరమ్మతు సౌకర్యాలను షిప్పింగ్ మంత్రిత్వ శాఖ పెంపొందించాలని నిర్ణయించింది. ఇందులో భాగంగా ప్రస్తుతం ఉన్న డాక్ పొడవు 90 మీటర్లు విస్తరించనున్నారు. ఈ పెరుగుదల ఓడ నిర్మాణం మరియు ఓడ మరమ్మతు పరిశ్రమల విస్తరణకు దోహదం చేసి భారత ప్రభుత్వం యొక్క ‘మేక్ ఇన్ ఇండియా’ చొరవను మరింతగా సులభతరం చేయనుంది. పోర్ట్ బ్లెయిర్, సౌత్ అండమాన్లో డ్రై డాక్ పంపులు మరియు ఉపకరణాల సరఫరా, సంస్థాపన మరియు ప్రారంభంతో సహా మెరైన్ డాక్యార్డ్లో డ్రై డాక్ -2 విస్తరణ ప్రాజెక్టునకు
కేంద్ర షిప్పింగ్ మంత్రిత్వ శాఖ మంజూరు చేసింది. కేంద్ర రంగాల పథకం కింద షిప్పింగ్ మంత్రిత్వ శాఖ దీనిని మంజూరు చేసింది. రూ.96.24 కోట్ల అంచనా వ్యయంతో 2016 ఫిబ్రవరిలో.. ఈ ప్రాజెక్టును కేంద్రం 42 నెలల కాలావధితో మంజూరు చేసింది. ఈప్రాజెక్టులో భాగంగా ఎక్కువ మరియు పెద్ద ఓడలను ఉంచడానికి వీలుగా ప్రస్తుత డాక్ను 90 మీటర్ల పొడవు వరకు విస్తరించనున్నారు. పోర్ట్ బ్లెయిర్ వద్ద ఉన్న ఓడ మరమ్మతు సౌకర్యాల సామర్థ్యాన్ని రెట్టింపు చేయడం మరియు ఉపాధి అవకాశాలను సృష్టించడం మరియు ద్వీపవాసుల ఆదాయాన్ని పెంచడం ఈ ప్రాజెక్టు ముఖ్య ఉద్దేశాలలో ఒకటి. ఈ ప్రాజెక్టు పనులు ఇప్పటికే అవార్డ్ చేయడమైంది. సైట్లో ప్రాథమిక పనులు 07.03.2017 న ప్రారంభమయ్యాయి. ఈ ప్రాజెక్టులో కొన్ని సాంకేతిక మార్పుల కారణంగా, అంచనా ఖర్చు మరియు సమయం పెరిగిపోయింది. షిప్పింగ్ మంత్రిత్వ శాఖ తాజాగా ఇప్పుడు సవరించిన రూ. 123.95 కోట్ల వ్యయ అంచనాకు ఆమోదం తెలిపింది. డ్రై డాక్ యొక్క పొడిగింపు సౌకర్యం ఆగస్టు, 2021 నాటికి అండమాన్ & నికోబార్లో షిప్పింగ్ పరిశ్రమకు అందుబాటులోకి రానుంది.
నీతి ఆయోగ్
ఫోన్ పేతో కలిసి నీతి ఆయోగ్ ఫిన్టెక్ ఓపెన్ హ్యాకథాన్ను ప్రారంభించింది
ఫిన్టెక్ ఎకోసిస్టమ్ కోసం పాత్ బ్రేకింగ్ సొల్యూషన్లను ప్రదర్శించడం హ్యాకథాన్ లక్ష్యం
విజేతగా నిలిచిన జట్లు అద్భుతమైన నగదు బహుమతులను గెలుచుకుంటాయి
ఫిన్టెక్ ఓపెన్ మంత్లో భాగంగా నీతి ఆయోగ్ ఫోన్పేతో కలిసి ఫిన్టెక్ స్పేస్ కోసం అత్యంత సృజనాత్మక పరిష్కారాలను రూపొందించడానికి మరియు ఆలోచన కోసం మొట్టమొదటి ఓపెన్-టు-ఆల్ హ్యాకథాన్ ఈవెంట్ను నిర్వహిస్తుంది. ఈ హ్యాకథాన్ భారతదేశం నలుమూలల నుండి ఆవిష్కర్తలు, డిజిటల్ సృష్టికర్తలు మరియు డెవలపర్లకు ఆలోచించడానికి, ఆలోచన చేయడానికి మరియు కోడ్ చేయడానికి అవకాశాన్ని అందిస్తుంది.
హ్యాకథాన్లో పాల్గొనేవారు ఫోన్పే పల్స్ వంటి ఏదైనా ఓపెన్-డేటా ఏపీఐలతో పాటు ఖాతా అగ్రిగేటర్ వంటి ఫ్రేమ్వర్క్లను కింది వినియోగ సందర్భాలను శక్తివంతం చేయడానికి పునాదిగా ఉపయోగించాలి:
- ఫైనాన్షియల్ ఇన్క్లూజన్పై దృష్టి సారించి లెండింగ్, ఇన్సూరెన్స్ లేదా ఇన్వెస్ట్మెంట్స్ కోసం ప్రత్యామ్నాయ రిస్క్ మోడల్లు
- ఆర్థిక సేవలను విస్తృతంగా స్వీకరించడం కోసం వివిధ జనాభా మరియు జియోస్ కోసం పవర్ డేటా సిగ్నల్లను ఉపయోగించే వినూత్న ఉత్పత్తులు
- డిజిటల్ చెల్లింపుల డేటా ఆధారంగా మెరుగైన విజువలైజేషన్ మరియు డెరైవ్డ్ ఇంటెలిజెన్స్
- పాల్గొనేవారు రూపొందించే చివరి యాప్లో తప్పనిసరిగా పైన పేర్కొన్న వాటిలో ఒకదానిని పొందుపరచాలి.
పాల్గొనే బృందాలు ఒక 1  నుండి 5 మంది వరకు పాల్గొనవచ్చు. పాల్గొనేవారు ఫోన్పే పల్స్, ఓపెన్ గవర్నమెంట్ డేటా ప్లాట్ఫారమ్ మరియు చెల్లింపులపై ఆర్బీఐ నివేదికలు వంటి డేటా సోర్స్లను ఉపయోగించుకోవచ్చు. అదనంగా, వారు తమ హ్యాక్లను అభివృద్ధి చేయడానికి ఎస్ఈటీయూ ఏఏ శాండ్బాక్స్ లేదా సేతు చెల్లింపుల శాండ్బాక్స్తో పాటు వారికి తెలిసిన ఏదైనా ఇతర ఓపెన్ డేటా ప్లాట్ఫారమ్లను యాక్సెస్ చేయవచ్చు. ఈవెంట్ ముగిసే సమయానికి పాల్గొనేవారు తమ హ్యాక్కి సంబంధించిన వర్కింగ్ ప్రోటోటైప్ను న్యాయమూర్తులకు అందించాలి. ప్రతి హ్యాక్ నిర్దిష్ట పారామితుల ఆధారంగా నిర్ణయించబడుతుంది. న్యాయమూర్తులు హ్యాక్లను పరిశీలిస్తున్నప్పుడు వారు ప్రోటోటైప్లపై అదనపు సమాచారాన్ని అడగవచ్చు.
విజేతగా నిలిచిన జట్లకు అద్భుతమైన బహుమతులు అందుతాయి:
టాప్ 5 హ్యాక్లకు క్రింది డినామినేషన్లలో ప్రైజ్ మనీ ఇవ్వబడుతుంది:
1వ స్థానం : జట్టుకు రూ. 1,50,000 - 1 బహుమతి
2వ స్థానం : జట్టుకు రూ. 1,00,000 - 2 బహుమతులు
3వ స్థానం : జట్టుకు రూ. 75,000 - 2 బహుమతులు
సమర్పించిన హ్యాక్లను బట్టి న్యాయమూర్తులు తక్కువ లేదా ఎక్కువ బహుమతులు ఇవ్వాలని నిర్ణయించుకోవచ్చు.
ఈ కార్యక్రమం కోసం నమోదు చేసుకోవడానికి చివరి తేదీ 11:59 PM, 23 ఫిబ్రవరి, 2022 మరియు ఫైనల్ ఎంట్రీలను సమర్పించడానికి చివరి తేదీ 12:00 మధ్యాహ్నం, 25 ఫిబ్రవరి, 2022. పాల్గొనేవారికి హ్యాకథాన్ గురించి ఏవైనా సందేహాలు ఉంటే వాటిని నివృత్తి చేయడానికి 21 ఫిబ్రవరి, 2022న 4:00 పీఎంకు ప్రత్యక్ష ఏఎంఏ ప్రసారం ఉంటుంది. హ్యాకథాన్ విజేతలు ఫిబ్రవరి 28, 2022న ప్రకటించబడతారు.
నమోదు చేసుకోవడానికి మరియు మరిన్ని వివరాలను పొందడానికి సందర్శించండి: https://cic.niti.gov.in/fintech-open-month-hackathon.html
ఆరోగ్య, కుటుంబ సంక్షేమ మంత్రిత్వ శాఖ
భారత్ లో ప్రస్తుతం చికిత్సలో ఉన్న కేసుల్లో 70% మహారాష్ట్ర, కేరళ, ఢిల్లీ, రాజస్థాన్, ఉత్తరప్రదేశ్, కర్నాటక, పశ్చిమ బెంగాల్, చత్తీస్ గఢ్ నుంచే
దేశంలో ఇప్పుడు కోవిడ్ తో బాధపడుతూ చికిత్సపొందుతూ ఉన్నవారి సంఖ్య 4,55,555 కు చేరింది. అంటే, పాజిటివ్ గా నమోదైన వారి మొత్తం సంఖ్యతో పోల్చుకున్నప్పుడు చికిత్సలో ఉన్నది 4.89% మాత్రమే. చికిత్సలో ఉన్నవారిలో గరిష్ఠంగా దాదాపు 70%  మంది ఎనిమిది రాష్ట్రాలకు చెందినవారే. ఆ జాబితాలో మహారాష్ట్ర, కేరల, ఢిల్లీ, రాజస్థాన్, ఉత్తరప్రదేశ్, కర్నాటక, పశ్చిమబెంగాల్, చత్తీస్ గఢ్ ఉన్నాయి. మహారాష్ట్రలో అత్యధికంగా 87,014 కోవిడ్ బాధితులు ఉండగా, రెండో స్థానంలో ఉన్న కేరళలో 64,615 మంది, ఢిల్లీలొ 38,734 మంది చికిత్సలో ఉన్నారు.
గడిచిన 24 గంటలలో చికిత్సలో ఉన్న కోవిడ్ కేసులలో వచ్చిన మార్పు దిగువ చిత్రంలో ఉంది. మహారాష్ట్రలో అదనంగా 1526 కేసులు రాగా చత్తీస్ గఢ్ లో చికిత్స పొందుతూ ఉన్నవారి సంఖ్య 719 తగ్గింది
గడిచిన 24 గంటలలో 43,082 మందికి కొత్తగా కరోనా సోకింది. వీళ్లలో 76.93% మంది పది రాష్ట్రాలు, కేంద్ర పాలిత ప్రాంతాలకు చెందినవారు. మహారాష్ట్రలో ఈ ఒక్క రోజులో అత్యధికంగా 6,406 కేసులు రాగా ఢిల్లీలో 5,475 మందికి, కేరళలో 5,378 మందికి కొత్తగా కరోనా సోకింది.
దేశంలో కోవిడ్ నుంచి కోలుకున్న మొత్తం కేసుల సంఖ్య 87 లక్షలు దాటి 87,18,517 కు చేరింది. జాతీయ స్థాయిలో కోలుకున్న శాతం ఈ రోజుకు 93.65% కు చేరింది. గత 24 గంటలలో 39,379 మంది కోలుకోగా తాజాగా కోలుకున్నవారిలో 78.15% పది రాష్ట్రాలనుంచే నమోదైంది. కేరళలో అత్యధికంగా ఒకరోజులో 5,970 మంది కోలుకోగా ఢిల్లీలో 4,937 మంది, మహారాష్ట్రలో 4,815 మంది కోలుకున్నారు.
తాజాగా గత 24 గంటలలో నమోదైన మరణాలలో 83.80% పది రాష్ట్రాలకు చెందినవి కాగా, అవి మహారాష్ట్ర, కర్నాటక, తమిళనాడు, ఢిల్లీ, పశ్చిమ బెంగాల్, ఉత్తరప్రదేశ్, ఆంధ్రప్రదేశ్, పంజాబ్, గుజరాత్, మధ్యప్రదేశ్ రాష్ట్రాలు. మహారాష్ట్రలో అత్యధికంగా 34.49% మరణాలు నమోదు కాగా ఆ రాష్టంలో మొత్తం మరణాలు 46,813 కు చేరాయి.
గడిచిన 24 గంటల్లో 492 మంది కోవిడ్ బాధితులు మరణించారు. వాళ్ళలో 75.20% మంది పది రాష్ట్రాల్లోనే కేంద్రీకృతమయ్యారు. 91 మరణాలతో ఢిల్లీ మొదటి స్థానంలో ఉంది. మహారాష్ట్ర , పశ్చిమ బెంగాల్  ఆ తరువాత స్థానాల్లో ఉన్నాయి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆన్లైన్ గేమింగ్లో దేశంలోనే మొదటి సెంటర్ ఆఫ్ ఎక్సలెన్స్ షిల్లాంగ్లో ఏర్పాటు చేస్తాం: మంత్రి శ్రీ రాజీవ్ చంద్రశేఖర్
డిజిటల్ సాంకేతికత అంకుర సంస్థల తదుపరి దశ మేఘాలయ, ఈశాన్య ప్రాంతం నుంచి ఉంటుంది: శ్రీ రాజీవ్ చంద్రశేఖర్
అత్యాధునిక డిజిటల్ నైపుణ్యాలను అందించడానికి షిల్లాంగ్లో 10 ఎకరాల క్యాంపస్ ఏర్పాటు కోసం 'నెలిట్' యోచిస్తోంది: శ్రీ రాజీవ్ చంద్రశేఖర్
పరిశ్రమల్లో ఉద్యోగ అవకాశాలు అందిపుచ్చుకునేలా మేఘాలయలో 50,000 మంది యువతకు భవిష్యత్ సంసిద్ధత నైపుణ్యాలపై శిక్షణ ఇస్తాం: శ్రీ రాజీవ్ చంద్రశేఖర్
ఆన్లైన్ గేమింగ్లో భారతదేశపు మొట్టమొదటి సెంటర్ ఆఫ్ ఎక్సలెన్స్ను 'సాఫ్ట్వేర్ టెక్నాలజీ పార్క్స్ ఆఫ్ ఇండియా' ద్వారా 'డిజిటల్ ఇండియా స్టార్టప్ హబ్' షిల్లాంగ్లో ఏర్పాటు చేస్తుందని కేంద్ర ఎలక్ట్రానిక్స్ & సమాచార సాంకేతికత శాఖ సహాయ మంత్రి శ్రీ రాజీవ్ చంద్రశేఖర్ చెప్పారు. మార్చి 2023 నాటికి సెంటర్ ఆఫ్ ఎక్సలెన్స్ ఏర్పాటు పూర్తవుతుందని వెల్లడించారు. భవిష్యత్ తరం ఆన్లైన్ గేమింగ్ వ్యవస్థను రూపొందించడానికి మొత్తం ఈశాన్య ప్రాంతంలోని అంకుర సంస్థలను, యువ పారిశ్రామికవేత్తలను ఆ కేంద్రం ఉత్తేజపరుస్తుందని భావిస్తున్నారు. "తదుపరి అంకుర సంస్థలు, యువ పారిశ్రామికవేత్తలు షిల్లాంగ్, కోహిమా సహా ఈశాన్య భారతదేశం నుంచి రావాలన్నది ప్రధానమంత్రి శ్రీ నరేంద్ర మోదీ విజన్" అని షిల్లాంగ్లో నిర్వహించిన విలేకరుల సమావేశంలో శ్రీ రాజీవ్ చంద్రశేఖర్ చెప్పారు. ఆన్లైన్ గేమింగ్కు సంబంధించిన ఐటీ నిబంధనలు 2021కు ముసాయిదా సవరణల మీద ఇటీవల ప్రజాభిప్రాయలను ఎలక్ట్రానిక్స్ & సమాచార సాంకేతికత మంత్రిత్వ శాఖ కోరింది.
షిల్లాంగ్లోని సాఫ్ట్వేర్ టెక్నాలజీ పార్క్లో ప్రసంగిస్తున్న కేంద్ర మంత్రి శ్రీ రాజీవ్ చంద్రశేఖర్
ప్రపంచవ్యాప్తంగా ఉత్పత్తులు, సేవలు, పరికరాల డిజిటలైజేషన్ వేగం పెరుగుతున్న నేపథ్యంలో, కొవిడ్ తర్వాత ఏర్పడిన డిజిటల్ నైపుణ్యాల ప్రాముఖ్యతను మంత్రి నొక్కివక్కాణించారు. "వేగంగా విస్తరిస్తున్న డిజిటల్ ఆర్థిక వ్యవస్థలో ఉద్యోగాలు, వ్యవస్థాపకత అవకాశాలను దక్కించుకునేందుకు ఈశాన్య ప్రాంత యువతకు డిజిటల్ నైపుణ్యాలను అందించడం శ్రీ నరేంద్ర మోదీ ప్రభుత్వ నిబద్ధతకు చిహ్నం." అని మంత్రి చెప్పారు. అత్యాధునిక డిజిటల్ నైపుణ్యాలపై శిక్షణ ఇచ్చేందుకు 'నేషనల్ ఇన్స్టిట్యూట్ ఆఫ్ ఎలక్ట్రానిక్స్ అండ్ ఐటీ  ఆధ్వర్యంలో షిల్లాంగ్లో ఆధునిక కేంద్రాన్ని ఏర్పాటు చేసేందుకు మంత్రిత్వ శాఖ చేస్తున్న ప్రయత్నాల గురించి మంత్రి వివరించారు. ఈ కేంద్రం ఏర్పాటు కోసం 10 ఎకరాల ప్రాంగణం క్యాంపస్ త్వరలో సిద్ధం అవుతుంది, ఈశాన్య ప్రాంతంలోని యువతకు నైపుణ్యాభివృద్ధి శిక్షణ అవసరాలను అది తీరుస్తుంది.
పీఎంకేవీవై 4.0 ద్వారా నైపుణ్య భారత్ను కేంద్ర ప్రభుత్వం పునఃప్రారంభిస్తోందని, పరిశ్రమల్లో ఉద్యోగాలు సంపాదించేలా మేఘాలయలో దాదాపు 50,000 మంది యువతకు భవిష్యత్ సంసిద్ధత నైపుణ్యాలలో ఇది శిక్షణ ఇస్తుందని మంత్రి వివరించారు. “యువ భారతీయుల కోసం భవిష్యత్ ఆశయాలు, ఆకాంక్షలతో ప్రధాని నరేంద్ర మోదీ కొత్త భారతదేశాన్ని నిర్మిస్తున్నారు. ప్రస్తుతం అనేక అవకాశాలు అందుబాటులో ఉన్నాయి. ఆ అవకాశాలను సద్వినియోగం చేసుకోవడానికి నైపుణ్యాలు అతి ముఖ్యం. శ్రేయస్సును అందించే కొత్త పాస్పోర్ట్ నైపుణ్యాలు శ్రీ రాజీవ్ చంద్రశేఖర్ చెప్పారు. పీఎంకేవీవై 4.0 కింద, నైపుణ్యాభివృద్ధి & యువపారిశ్రామికత్వం మంత్రిత్వ శాఖ ఆమోదించిన కోర్సుల్లో త్రిపురలో 60,000 మంది, నాగాలాండ్లో 35,000 మంది యువతకు నైపుణ్యం కల్పించాలని లక్ష్యంగా పెట్టుకున్నారు.
మేఘాలయలో 2 రోజులుగా అధికారిక పర్యటనలో ఉన్న కేంద్ర మంత్రి శ్రీ రాజీవ్ చంద్రశేఖర్ ఈ రాత్రి దిల్లీకి తిరిగి రానున్నారు.
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 లో ఎం.ఎస్.పి కార్యకలాపాలు
కె.ఎం.ఎస్ ప్రోక్యూర్మెంట్ కార్యకలాపాల ద్వారా 29.53 లక్షల ధాన్యం రైతులు 59837.31 కోట్ల రూపాయల మేరకు ప్రయోజనం పొందారు.
ప్రస్తుత ఖరీఫ్ మార్కెటింగ్ సీజన్ 2020-21లో ప్రభుత్వం ప్రస్తుత ఎంఎస్ పి పథకాల కింద రైతుల నుంచి 2020-21 ఖరీఫ్ పంటలను వాటి కనీస మద్దతుధరకు సేకరించడం కొనసాగిస్తోంది.
2020-21 ఖరీఫ్ లో పంజాబ్, హర్యానా, ఉత్తరప్రదేశ్ , తెలంగాణా, ఉత్తరాఖండ్, తమిళనాడు, చండీఘడ్, జమ్ము కాశ్మీర్, కేరళ, గుజరాత్, ఆంధ్రప్రదేశ్,ఒడిషా, మహారాష్ట్రలలో ధాన్యం సేకరణ సజావుగా సాగిపోతున్నది. 29-11-2020 నాటికి ప్రభుత్వం 316.93 లక్షల మెట్రిక్ టన్నుల ధాన్యాన్ని సేకరించింది. ఇది గతసంవత్సరం ఇదే కాలంలో 267.22 లక్షల మెట్రిక్ టన్నులు. గత ఏడాది కంటే ఇది 18.60 శాతం పెరిగింది. మొత్తం 316.93లక్షల మెట్రిక్ టన్నుల కొనుగోళ్లలో పంజాబ్ నుంచి ఒక్కదానినుంచే 202.74.23 లక్షల మెట్రిక్ టన్నుల ధాన్యం సేకరించారు. ఇది మొత్తం ధాన్యం సేకరణలో 63.93 శాతం.ప్రస్తుత కెం.ఎం.ఎస్ ప్రోక్యూర్మెంట్లో 29.53 లక్షలమంది రైతులు ప్రయోజనం పొందారు. దీని ఎం.ఎస్.పి విలువ రూ 59837.318 కోట్లు.
దీనికితోడు . రాష్ట్రాల నుంచి వచ్చిన ప్రతిపాదనల ప్రకారం , 2020 ఖరీఫ్ మార్కెటింగ్ సీజన్లో తమిళనాడు, కర్ణాటక, మహారాష్ట్ర,తెలంగాణా, గుజరాత్,హర్యానా, ఉత్తరప్రదేశ్, ఒడిషా,రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పథకం కింద 45.24 లక్షల మెట్రిక్ టన్నుల పప్పుధాన్యాలు ,చమురు గింజల సేకరణకు కేంద్ర ప్రభుత్వం అనుమతిచ్చింది. దీనికితోడు, ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలనుంచి 1.23 లక్షల మెట్రిక్టన్నుల ఎండుకొబ్బరి సేకరణకు కూడా అనుమతి ఇచ్చారు. ఇతర రాష్ట్రాలు, కేంద్ర పాలిత ప్రాంతాల విషయంలో పప్పుధాన్యాలు, చమురు గింజలు,ఎండుకొబ్బరి ని పిఎస్ఎస్ కింద సేకరణకు వారి నుంచి ప్రతిపాదనలు వచ్చిన అనంతరం అనుమతి ఇవ్వడం జరుగుతుంది.Iఎఫ్.ఎ.క్యు గ్రేడ్ ప్రొక్యూర్మెంట్ విషయంలో ఈ పంటలను 2020-21 సంవత్సరానికి మార్కెట్లో ధరలు ఎం.ఎస్.పి కంటే దిగువకు పడిపోతే నేరుగా రిజిస్టర్డ్ రైతులనుంచి సేకరించేందుకు అనుమతించనున్నారు. ఇందుకు ఆయా రాష్ట్రాలుకేంద్రపాలిత ప్రాంతాలలో నోటిఫైడ్ పంట నూర్పిడి కాలంలో కేంద్ర నోడల్ ఏజెన్సీలు రాష్ట్రాల నామినేటెడ్ ప్రోక్యూరింగ్ ఏజెన్సీల ద్వారా దీనిని చేపట్టనున్నారు.
29-11-2020 నాటికి ప్రభుత్వం నోడల్ ఏజెన్సీల ద్వారా 100429.81 మెట్రిక్ టన్నుల మినపపప్పు,పెసరపప్పు,వేరుశనగ, సోయాబీన్లను 540.92 కోట్ల రూపాయల విలువ మేరకు మద్దతుధరకు సేకరించింది. దీనివల్ల తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాలకుచెందిన సుమారు 57,956మంది రైతులు ప్రయోజనం పొందారు.
అలాగే 5089 మెట్రిక్ టన్నుల ఎండు కొబ్బరిని 52.40 కోట్ల రూపాయల మద్దతు ధర విలువకు సేకరించడం జరిగింది. దీనివల్ల 20-11-2020 నాటికి కర్ణాటక,తమిళనాడు రాష్ట్రాలకు చెందిన3,961 మంది రైతులు ప్రయోజనం పొందారు. అంతకు ముందు సంవత్సరం ఎండు కొబ్బరి కొనుగోళ్లు 293.34 మెట్రిక్టన్నులు మాత్రమే.ఎండు కొబ్బరి, మినుముల విషయంలో చాలా రాష్ట్రాలలో వాటి ధర కనీస మద్దతుధరకంటే ఎక్కువ పలుకుతున్నాయి.ఖరీఫ్సీజన్కు సంబంధించి పప్పుధాన్యాలు, చమురుగింజలు రాకకుఅనుగుణంగా ఆయా రాష్ట్రాలు నిర్ణయించిన విధంగా ప్రొక్యూర్మెంట్కు రాష్ట్రప్రభుత్వాలు, కేంద్రపాలిత ప్రాంతాలు తగిన ఏర్పాట్లు చేస్తున్నాయి.
మద్దతు ధర కింద కపస్  సేకరణ కార్యకలాపాలు పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిషా, కర్ణాటకలలో సజావుగా సాగుతున్నాయి. 29-11-2020 లో 2,816255 కాటన్ బేళ్లు 8286.91 కోట్ల రూపాయల విలువ మేరకు సేకరించింది. దీనివల్ల 565591 మంది రైతులు ప్రయోజనం పొందారు.
రసాయనాలు, ఎరువుల మంత్రిత్వ శాఖ
సంస్థ గోడలను అందంగా ముస్తాబు చేసిన 'నేషనల్ ఫెర్టిలైజర్స్ లిమిటెడ్', నొయిడా
కేంద్ర ఎరువుల విభాగం ఆధ్వర్యంలో పనిచేసే 'నేషనల్ ఫెర్టిలైజర్స్ లిమిటెడ్' , నొయిడా, భారతీయ జానపద చిత్రకళను ప్రోత్సహిస్తోంది. మహారాష్ట్రకు చెందిన ప్రఖ్యాత 'వర్లి' చిత్రాలను నోయిడాలోని తన సంస్థ బయటి గోడలపై చిత్రించింది.
కాంతివంతమైన ఎరువు రంగులో ఉన్న చిత్రకళ అందరినీ ఆకర్షిస్తోంది.
ఈ చిత్రాలు పరిసరాలను అందంగా మార్చడమేకాదు, వర్లి చిత్రకళపై ప్రజల్లో ఆసక్తిని పెంచుతున్నాయి. వర్లి చిత్రకళ మహారాష్ట్ర గ్రామీణ ప్రాంతాల్లో లేదా పెద్ద ప్రదర్శనల్లో మాత్రమే కనిపిస్తుంది. ఇప్పుడు ఎన్ఎఫ్ఎల్ బయటి గోడలపై ప్రజలంతా ఈ చిత్రకళను ఆస్వాదిస్తున్నారు.
స్వచ్ఛ భారత్లో భాగంగా పరిశుభ్రతను పెంచడానికి సంస్థ కృషి చేస్తోందని, తాము చేపట్టిన ఈ కార్యక్రమం నొయిడా సుందరీకరణకు ప్రోత్సాహం అవుతుందని ఎన్ఎఫ్ఎల్ ఒక ప్రకటనలో తెలిపింది.
కరోనా కారణంగా ఆర్థిక ఇబ్బందులు తలెత్తిన నేపథ్యంలో, వర్లి కళాకారులు ఈ కార్యక్రమం ద్వారా ఉపాధి పొందారు.
ఆరోగ్య, కుటుంబ సంక్షేమ మంత్రిత్వ శాఖ
కొ-విన్ 1.0 నుంచి కొ-విన్ 2.0కు సాంకేతికతను మారుస్తున్న నేపథ్యంలో శని, ఆదివారాల్లో కొవిడ్ టీకాలు వేయట్లేదు
గత నెల 16వ తేదీన ప్రధాని శ్రీ నరేంద్ర మోదీ చేతుల మీదుగా కొవిడ్ టీకాల కార్యక్రమం ప్రారంభమయింది. 60 ఏళ్లు దాటినవారికి లేదా ఇతర అనారోగ్యాలున్న 45 ఏళ్లు దాటినవారికి వచ్చేనెల 1 నుంచి దేశవ్యాప్తంగా టీకాలు వేసేందుకు కూడా ఇప్పటికే నిర్ణయించారు.
ఈ శని, ఆదివారాల్లో  కొ-విన్ డిజిటల్ ఫ్లాట్ఫామ్ను కొ-విన్ 1.0 నుంచి కొ-విన్ 2.0కు ఆధునీకరిస్తున్నారు. కాబట్టి ఈ రెండు రోజులు టీకా కార్యక్రమానికి మినహాయింపునిచ్చారు. సాంకేతికత మార్పు గురించి రాష్ట్రాలు, కేంద్ర పాలిత ప్రాంతాలకు ఇప్పటికే సమాచారం అందింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.97 కోట్ల డోసులు  అందించారు
గత 24 గంటల్లో 4,73,682 డోసులు అందించారు
దేశవ్యాప్త క్రియాశీల కేసుల సంఖ్య 28,593
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.75%
గత 24 గంటల్లో 3,393 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,54,621 కు పెరిగింది.
గత 24 గంటల్లో 2,756 కొత్త కేసులు నమోదయ్యాయి.
రోజువారీ పాజిటివిటీ రేటు 1.15%
వారపు పాజిటివిటీ రేటు 1.28%
గత 24 గంటల్లో చేసిన 2,39,546 కొవిడ్ పరీక్షలతో కలిపి ఇప్పటివరకు 89.69 కోట్ల పరీక్షలు చేశారు.
హోం మంత్రిత్వ శాఖ
వివిధ ప్రాంతాలలో చిక్కుకుపోయిన వలస కార్మికులను, వారి స్వస్థలాలకు సత్వరం తరలించడానికి వీలుగా ఎటువంటి అడ్డంకులు లేకుండా ఎక్కువ ‘శ్రామిక్ స్పెషల్’ రైళ్లను నడపడంలో రైల్వేకి సహకరించండి: రాష్ట్రాలకు సూచించిన కేంద్ర హోంమంత్రిత్వశాఖ
(‘శ్రామిక్’ ప్రత్యేక రైళ్లు, బస్సులలో వలస కార్మికులను పంపేందుకు అన్ని రాష్ట్రాలు , కేంద్రపాలిత ప్రాంతాల ప్రభుత్వాలు తీసుకుంటున్న చర్యలపై కేంద్ర కేబినెట్ కార్యదర్శి 2020 మే 10న నిర్వహించిన వీడియో కాన్ఫరెన్స్ కు అధ్యక్షత వహించారు. .
ఈ సమావేశంలో తీసుకున్న నిర్ణయాల ప్రకారం, వలసకార్మికులు రోడ్డువెంట, రైల్వే ట్రాక్ల వెంట తమస్వస్థలాలలకు నడచి వెళ్ళకుండా చూడాల్సిందిగా కేంద్ర హోంమంత్రిత్వశాఖ అన్ని రాష్ట్రాలు, కేంద్ర పాలిత ప్రాంతాలను కోరింది. ‘శ్రామిక్’ ప్రత్యేక రైళ్లు, బస్సులు వలస కార్మికులను స్వస్థలాలకు చేర్చడానికి ఇప్పటికే ప్రభుత్వం అనుమతించింది. అందువల్ల, వారు తమ స్వస్థలాలకు ‘శ్రామిక్’ ప్రత్యేక రైళ్లు లేదా బస్సుల్లో ఎక్కడానికి అవసరమైన సదుపాయాలు కల్పించవచ్చు. అప్పటి వరకు వలస కార్మికులకు తగిన సూచనలు చేసి సమీపంలోని షెల్టర్ హౌస్లకు తరలించవచ్చు.
వివిధ ప్రాంతాలలో చిక్కుకుపోయిన వలస కార్మికులను వేగంగా తరలించడానికి వీలుగా ఎలాంటి ఆటంకాలు లేకుండా ఎక్కువ సంఖ్యలో ‘శ్రామిక్’ ప్రత్యేక రైళ్లను నడపడానికి అన్ని రాష్ట్రాలు, కేంద్రపాలిత ప్రాంతాలు రైల్వేలతో సహకరించాలని హోంమంత్రిత్వశాఖ సూచించింది.
వలస కార్మికుల తరలింపునకు సంబంధించి అధికారిక సమాచారం కింది లింక్ లో చూడవచ్చు.
విద్యుత్తు మంత్రిత్వ శాఖ
ఎల్ఈడీ లైటింగ్లో స్వావలంబన
విద్యుత్ రంగానికి సంబంధించి, స్థానిక సరఫరాదారులకు కొనుగోళ్లలో ప్రాధాన్యమివ్వాలని 28.07.2020 & 17.09.2020 తేదీల్లో ఇచ్చిన ఉత్తర్వుల ద్వారా కేంద్ర విద్యుత్ శాఖ ఆదేశించింది. పరిశ్రమలు, అంతర్గత వాణిజ్యం ప్రోత్సాహక విభాగం  04.06.2020న ఇచ్చిన ఆదేశాల ప్రకారం పై రెండు తేదీల్లో ఉత్తర్వులు జారీ చేసింది. ప్రజా సేకరణల  ఉత్తర్వు-2017 కింద ఈ ఆదేశాలు జారీ చేసింది.
ఎల్ఈడీ లైటింగ్లో స్వావలంబనను ప్రోత్సహించడానికి 'ఉత్పత్తి ఆధారిత ప్రోత్సాహకాల'  పథకాన్ని కేంద్ర ప్రభుత్వం ఆమోదించింది. ఇది పెట్టుబడిదారులను ఆకర్షించడంతోపాటు, ఉపకరణాల స్థానిక తయారీని పెంచుతుంది.
వాణిజ్య శాఖ కూడా 'తప్పనిసరి నమోదు ఆదేశం'ను తీసుకొచ్చింది. ఈ ఆదేశం ప్రకారం, అన్ని ఎల్ఈడీ ఉత్పత్తులను పరీక్షించిన తర్వాత కచ్చితంగా నమోదు చేయాలి.
కేంద్ర విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కె.సింగ్ ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.